CELEX: 62013CN0197
Language: da
Date: 2013-01-31 00:00:00
Title: Sag C-197/13 P: Appel iværksat den 16. april 2013 af Kongeriget Spanien til prøvelse af dom afsagt af Retten (Ottende Afdeling) den 31. januar 2013 i sag T-540/10, Spanien mod Kommissionen

22.6.2013   
            
            
               DA
            
            
               Den Europæiske Unions Tidende
            
            
               C 178/5
            
         Appel iværksat den 16. april 2013 af Kongeriget Spanien til prøvelse af dom afsagt af Retten (Ottende Afdeling) den 31. januar 2013 i sag T-540/10, Spanien mod Kommissionen
   (Sag C-197/13 P)
   2013/C 178/10
   Processprog: spansk
   
      Parter
   
   
      Appellant: Kongeriget Spanien (ved A. Rubio González, som befuldmægtiget)
   
      Den anden part i appelsagen: Europa-Kommissionen
   
      Appellanten har nedlagt følgende påstande
   
   
               —
            
            
               Appellen antages til realitetsbehandling, og dom afsagt af Retten (Ottende Afdeling) den 31. januar 2013 i sag T-540/10, Spanien mod Kommissionen, ophæves.
            
         
               —
            
            
               Kommissionens beslutning K(2010) 6154 af 13. september 2010 om nedsættelse af støtten fra Samhørighedsfonden til følgende projektfaser: »Højhastighedsstrækningen Madrid-Saragossa-Barcelona-den franske grænse. Strækningen Lérida-Martorell (perron). Delstrækningen IX-A« (CCI nr. 2001.ES.16.C.PT.005), »Højhastighedsstrækningen Madrid-Saragossa-Barcelona- den franske grænse. Strækningen Lérida-Martorell (perron). Delstrækningen X-B (Avinyonet del Penedés Sant Sadurní d’Anoia)« (CCI nr. 2001.ES.16.C.PT.008), »Højhastighedsstrækningen Madrid-Saragossa-Barcelona-den franske grænse. Strækningen Lérida-Martorell (perron). Delstrækningen IX-A og IX-B (Sant Sadurní d’Anoia-Gelida)« (CCI nr. 2001.ES.16.C.PT.009), »Højhastighedsstrækningen Madrid-Saragossa-Barcelona-den franske grænse. Strækningen Lérida-Martorell (perron). Delstrækningen IX-C« (CCI nr. 2001.ES.16.C.PT.010) annulleres.
            
         
               —
            
            
               Europa-Kommissionen tilpligtes at betale sagens omkostninger.
            
         
      Anbringender og væsentligste argumenter
   
   
      
         Retlig fejl i forhold til virkningerne af fristen i artikel H, stk. 2, i bilag II til Rådets forordning (EF) nr. 1164/94
      
       (1)
      
         af 16. maj 1994 om oprettelse af Samhørighedsfonden
      . Efter udløbet af nævnte frist kan Kommissionen ikke vedtage nogen finansiel korrektion, hvorfor Kommissionen er forpligtet til at gennemføre betalingen, og den anvendte korrektion er retsstridig.
   
      
         Retlig fejl med hensyn til begrebet indgåelse som omhandlet i Rådets direktiv 93/38/EØF
      
       (2)
      
         af 14. juni 1993 om samordning af fremgangsmåderne ved tilbudsgivning inden for vand- og energiforsyning samt transport og telekommunikation
      . Artikel 20, stk. 2, litra e) og f), i direktiv 93/38 finder i almindelighed ikke anvendelse på enhver ændring af offentlige kontrakter indrømmet under indgåelsesfasen, men derimod udelukkende på væsentlige ændringer. Der er kun tale om en væsentlig ændring, som udgør en ny indgåelse, når de betingelser, som fremgår af dommen i sagen Pressetext Nachrichtenagentur (3), er opfyldt.
   
      (1)  EFT L 130, s. 1.
   
      (2)  EFT L 199, s. 84.
   
      (3)  Dom af 19.6.2008, sag C-454/06, Pressetext Nachrichtenagentur, Sml. I, s. 4401.